ΚΑΝΟΝΙΣΜΟΣ (ΕΟΚ) αριθ. 2695/93 ΤΗΣ ΕΠΙΤΡΟΠΗΣ της 30ής Σεπτεμβρίου 1993 για τον καθορισμό των λεπτομερειών εφαρμογής όσον αφορά τη χορήγηση ειδικής επιστροφής κατά την εξαγωγή προς ορισμένες τρίτες χώρες στον τομέα του χοιρείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 15 παράγραφος 6 και το άρθρο 22,

τον κανονισμό (ΕΟΚ) αριθ. 2768/75 του Συμβουλίου της 29ης Οκτωβρίου 1975 για τον καθορισμό στον τομέα του χοιρείου κρέατος των γενικών κανόνων σχετικά με τη χορήγηση των επιστροφών κατά την εξαγωγή και τα κριτήρια καθορισμού του ποσού τους (3), και ιδίως το άρθρο 7 παράγραφος 3,

Εκτιμώντας:

ότι πρέπει να διευκολυνθεί η αγορά ορισμένων ποσοτήτων χοιρινών προϊόντων στην Κοινότητα από την Ομοσπονδία της Ρωσίας, την Ουκρανία και τη Λευκορωσία- ότι γι' αυτό πρέπει να προβλεφθεί η χορήγηση ειδικής επιστροφής για τους προορισμούς αυτούς εφόσον τηρούνται ορισμένες προϋποθέσεις-

ότι πρέπει, κατά παρέκκλιση από τα άρθρα 1 και 2 του κανονισμού (ΕΟΚ) αριθ. 1700/84 της Επιτροπής της 18ης Ιουνίου 1984 περί ειδικών λεπτομερειών εφαρμογής του καθεστώτος των πιστοποιητικών προκαθορισμού της επιστροφής στον τομέα του χοιρείου κρέατος (4), όπως τροποποιήθηκε τελευταία από τον κανονισμό (ΕΟΚ) αριθ. 2440/89 (5), να προβλεφθεί απαραιτήτως ο προκαθορισμός της επιστροφής για τον έλεγχο και να αυξηθούν τα ποσά της εγγυήσεως- ότι πρέπει να καθοριστεί μία προθεσμία για την κατάθεση των αιτήσεων προκαθορισμού της επιστροφής, με σκοπό την επιτάχυνση της εξέλιξης των εργασιών-

ότι πρέπει να αποκλειστούν τα προϊόντα τα οποία επωφελήθηκαν ενισχύσεως στην ιδιωτική αποθεματοποίηση που εισήχθη από τον κανονισμό (ΕΟΚ) αριθ. 650/93 της Επιτροπής της 19ης Μαρτίου 1993 για τους ειδικούς φόρους χορηγήσεως των ενισχύσεων στην ιδιωτική αποθεματοποίηση στον τομέα του χοιρείου κρέατος (6), από τη χορήγηση της ειδικής επιστροφής ώστε να αποφευχθεί να σωρευθούν αδικαιολογήτως αυτά τα δύο μέτρα για το ίδιο προϊόν-

ότι πρέπει λόγω των περιορισμών του προϋπολογισμού να προβλεφθεί η δυνατότητα διακοπής της παράδοσης των πιστοποιητικών προκαθορισμού της επιστροφής μόλις η συνολική ποσότητα ξεπεράσει τους 30 000 τόνους-

ότι πρέπει να εφαρμοστεί η προθεσμία εξετάσεως όσον αφορά την έκδοση πιστοποιητικών προκαθορισμού που προβλέπεται στο άρθρο 4 του κανονισμού (ΕΟΚ) αριθ. 1700/84 και στις ωμοπλάτες καθώς και στα μπροστινά μέρη και να περιληφθούν αυτά τα δύο προϊόντα στις ανακοινώσεις που προβλέπονται στο άρθρο 5 πρώτη περίπτωση του εν λόγω κανονισμού,

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για τα προϊόντα που υπάγονται στους κωδικούς ΣΟ 0203 11 10, 0203 12 19, 0203 19 11, 0203 21 10, 0203 22 19 και 0203 29 11 χορηγείται ειδική επιστροφή όταν τηρούνται οι ακόλουθες προϋποθέσεις:

α) τα προϊόντα εξάγονται για να διατεθούν στην κατανάλωση στην Ομοσπονδία της Ρωσίας, στην Ουκρανία ή στην Λευκορωσία-

β) κατά παρέκκλιση από το άρθρο 1 παράγραφος 1 και το άρθρο 2 του κανονισμού (ΕΟΚ) αριθ. 1700/84, ο εξαγωγέας πρέπει να ζητήσει το αργότερο στις 29 Οκτωβρίου 1993 τον προκαθορισμό της επιστροφής και η σχετική εγγύηση για τα πιστοποιητικά προκαθορισμού της επιστροφής καθορίζεται σε 30 Ecu/100 kg-

γ) τα προϊόντα δεν έχουν επωφεληθεί ενισχύσεως στην ιδιωτική αποθεματοποίηση η οποία εισήχθη από τον κανονισμό (ΕΟΚ) αριθ. 650/93 της Επιτροπής-

δ) στη θέση 20 της αιτήσεως χορηγήσεως πιστοποιητικού και του πιστοποιητικού προκαθορισμού να αναγράφεται μια από τις ακόλουθες ενδείξεις:

- "Ρωσία, Ουκρανία, Λευκορωσία"

- ". . . . . . . . . . ."-

ε) το πιστοποιητικό δημιουργεί την υποχρέωση να γίνει η εξαγωγή προς μια των χωρών που αναφέρονται στο στοιχείο δ)-

στ) στη θέση 22 του πιστοποιητικού προκαθορισμού πρέπει να αναγράφεται μια από τις ακόλουθες ενδείξεις:

"- ειδική επιστροφή για τη Ρωσία, την Ουκρανία, τη Λευκορωσία, κανονισμός (ΕΟΚ) αριθ. 2695/93".

- ". . . . . . . . . . .".

2. Οι προϋποθέσεις που αναφέρονται στα στοιχεία α), β), γ) και ε) συνιστούν τις πρωτογενείς απαιτήσεις κατά την έννοια του άρθρου 20 του κανονισμού (ΕΟΚ) αριθ. 2220/85 της Επιτροπής (7).

Άρθρο 2

Κατά την υποβολή των αιτήσεων που αναφέρονται στο άρθρο 1 παράγραφος 1 στοιχείο β), ο εξαγωγέας πρέπει να υποβάλει δήλωση ότι έχει τηρήσει την προϋπόθεση που αναφέρεται στο άρθρο 1 παράγραφος 1 στοιχείο γ).

Άρθρο 3

Η Επιτροπή μπορεί να αποφασίσει τη διακοπή της εκδόσεως των πιστοποιητικών προκαθορισμού μόλις η συνολική ποσότητα για την οποία έχουν ζητηθεί πιστοποιητικά φθάσει τους 30 000 τόνους.

Στην περίπτωση κατά την οποία η ζητουμένη ποσότητα υπερβεί τους 30 000 τόνους η Επιτροπή μπορεί να λάβει τα αναγκαία μέτρα για να εξασφαλισθεί η τήρηση της προβλεπομένης ποσότητας.

Άρθρο 4

Οι διατάξεις που προβλέπονται από το άρθρο 4 και από το άρθρο 5 πρώτη περίπτωση του κανονισμού (ΕΟΚ) αριθ. 1700/84 εφαρμόζονται στα προϊόντα που υπάγονται στους κωδικούς ΣΟ 0203 12 19, 0203 19 11, 0203 22 19 και 0203 29 11.

Άρθρο 5

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Σεπτεμβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 129 της 11. 5. 1989, σ. 12.

(3) ΕΕ αριθ. L 282 της 1. 11. 1975, σ. 39.

(4) ΕΕ αριθ. L 161 της 19. 6. 1984, σ. 7.

(5) ΕΕ αριθ. L 231 της 9. 8. 1989, σ. 6.

(6) ΕΕ αριθ. L 69 της 20. 3. 1993, σ. 32.

(7) ΕΕ αριθ. L 208 της 3. 8. 1985, σ. 5.